郭緒

郭緒（），字繼業，河南開封府太康縣人，民籍，明朝政治人物。

 生平 
成化十六年（1480年）庚子科河南鄉試第七十二名舉人。成化十七年（1481年）中式辛丑科會試第一百七十九名，三甲第一百九十名進士，工部觀政，出使楚府，后授戶部主事，督餉二十萬糧草供給陝西。之後歷任雲南參議，弘治十四年，以率數人之力平息當地土官酋族爭議。三年后，升爲四川右參政。明武宗繼位后，加俸一級。次年致仕歸《明史》（卷165）：郭緒，字繼業，太康人。成化十七年進士。使楚府，卻其饋。授戶部主事，督餉二十萬於陝西給軍。主者以羨告，悉還之。歷遷雲南參議。初，孟密宣撫司之設也，實割木邦宣慰司地。既而孟密思揲復於界外侵木邦地二十七所。屬諭之還。不聽。乃調孟養宣撫思祿兵脅之。思揲始還所侵地，然多殺孟養兵。思祿仇之，發兵越金沙江奪木邦故割孟密地十有三所。兩酋構怨不已。巡撫陳金承詔，遣緒與副使曹玉往諭之。旬余抵金齒。參將盧和先統軍距所據地二程而舍，遣官馳驛往諭，皆留不報。和懼，還軍至幹崖遇緒，語故，戒勿進。緒不可。玉以疾辭。緒遂單騎從數人行，旬日至南甸，峻險不可騎，乃斬棘徒步引繩以登。又旬日至一大澤。土官以象輿來，緒乘之往。行毒霧中，泥沙踸踔。又旬日至孟賴，去金沙江僅二舍。手自為檄，使持過江，諭以朝廷招徠意。蠻人相顧驚曰：「中國使竟至此乎？」發兵率象馬數萬夜渡江，持長槊勁弩，環之數重。從行者懼，請勿進。緒拔刀叱曰：「明日必渡江，敢阻者斬！」思祿既得檄，見譬曉禍福甚備，又聞至者才數人，乃遣酋長來聽令，且致饋。緒卻之，出敕諭宣示。思祿亦繼至。緒先敘其勞，次白其冤狀，然後責其叛。諸酋聞，鹹俯伏呼萬歲，請歸侵地。緒詰前所留使人，乃盡出而歸之。和及玉聞報馳至，則已歸地納款矣。時弘治十四年五月也。越三年，擢緒四川督儲參政。武宗即位，始以雲南功，加俸一級。明年致仕歸。。

 家族 
曾祖郭在豐，知縣；祖父郭浩；父郭杲，前母符氏；母楊氏。永感下。

 延伸阅读 


参考文献

Category:成化十六年庚子科河南鄉試舉人
Category:明朝戶部主事
Category:明朝四川布政使司參政
Category:明朝雲南布政使司參議
Category:太康人
Xu